KINNITATUD

RMK õigus- ja hangete osakonna

juhataja

käskkirjaga nr 1-47.3170/1

**SÜNDMUSTURUNDUSTEENUS (276223)**

**SOTSIAAL- JA ERITEENUSTE ERIMENETLUSE KORD**

Riigimetsa Majandamise Keskus (hankija) teeb ettepaneku esitada pakkumus sotsiaal- ja eriteenuste erimenetluse hankes „Sündmusturundusteenus“ (viitenumber 276223) vastavalt riigihanke alusdokumentides (RHAD) esitatud tingimustele.

1. **Hanke üldandmed**
   1. Hankija: Riigimetsa Majandamise Keskus
   2. Hange: Sotsiaal- ja eriteenuste erimenetlus „Sündmusturundusteenus“, viitenumber 276223.
   3. CPV-koodid: 79952000-2 Ürituste korraldamisega seotud teenused, 79951000-5 Seminaride organiseerimisteenused, 79950000-8 Näituste, messide ja kongresside organiseerimisteenused, 79954000-6 Pidude organiseerimisteenused.
   4. Hankija lähtub sotsiaal- ja eriteenuste riigihanke läbiviimisel riigihangete seaduse (edaspidi RHS) 1. peatükis ning §-des 77, 81 ja 82 sätestatust, võttes arvesse sotsiaal- ja eriteenuste eripära. Hankija kohaldab sotsiaal- ja eriteenuste erimenetluse läbiviimisel RHS §-des 85, 98, 104, 110–112, 114, 116–117 ja 119 sätestatut ning riigihange viiakse läbi RHS § 126 alusel lg 2 toodud erimenetluse korda rakendades.
   5. Pakkumused avatakse pärast pakkumuste esitamise tähtaega eRHR keskkonnas, hiljemalt pakkumuste esitamise tähtpäevaks oleva tööpäeva jooksul. Pakkumuste avamise protokolli ei koostata.
   6. Vastavalt RHS § 52 lõikele 3 võib hankija pärast pakkumuste avamist otsustada kasutada pöördmenetlust ja kontrollida pakkumuste vastavust ning hinnata vastavaks tunnistatud pakkumusi enne pakkujate suhtes kõrvaldamise aluste puudumise ja kvalifikatsiooni kontrollimist.
   7. Hankijal on õigus pärast pakkumuste esitamist küsida pakkujatelt nii pakkujate kvalifitseerimise protseduuride teostamisel kui ka pakkujate pakkumuste vastavuse protseduuride teostamisel eRHRi kaudu selgitusi ja täpsustusi juhul, kui pakkuja poolt esitatud dokumendid või dokumentides sisalduv teave on hankija jaoks ebaselge, ebapiisav või ei ole üheselt mõistetav.
      1. Pakkujale saadetud selgitustaotlusele peab pakkuja vastama ja esitama hankijale informatsiooni, andmed või täpsustused, mida hankija on pakkujalt küsinud.
      2. Hankija küsimusele mitte otseselt vastamise ja küsimusele vastamata või tähtajaks vastamata jätmise korral on hankijal õigus jätta pakkuja kvalifitseerimata või tema pakkumus tagasi lükata.
   8. Pakkuja ja pakkuja poolt esitatud pakkumus peavad vastama kõigile RHADs esitatud tingimustele. RHAD mistahes dokumendis sätestatud kohustus, tingimus või nõue on pakkujale kohustuslik. Pakkumusega tuleb esitada kõik RHADs nõutud dokumendid.
   9. Riigihange ei ole ühe menetluse raames osadeks jaotatud, sest hankelepingu esemeks on funktsionaalselt koos toimivad ja sama eesmärgi saavutamiseks vajalikud teenused. Võttes aluseks hanke eseme ühetaolisust ja omavahelist seotust ei ole teenuste jagamine osadeks tehniliselt mõistlik, sest moodustab ühtse terviku. Teenuste liikide tellimine eraldi hangetena ei ole ka majanduslikult otstarbekas, sest iga teenuse eraldi tellimine toob kaasa kõrgemad hinnad.
   10. Pakkuja kohustub kandma kõik pakkumuse ettevalmistamise ja esitamise ning lepingu sõlmimisega seotud kulud. Pakkujale ei hüvitata mis tahes kahju ega kulusid seoses hankes osalemisega.
   11. Hankija ei vastuta võimalike viivituste, tõrgete või katkestuste eest, mida põhjustavad hankija kontrolli alt väljas olevad asjaolud nagu *force majeure*, elektrikatkestused, häired pakkuja või hankija telefoni või interneti ühenduses või muude elektrooniliste seadmete ja vahendite, sealhulgas tarkvara töös või eRHRi töös. Hankija ei vastuta eRHR kasutamisest või mittekasutamisest tekkinud kahjude või saamatajäänud tulu eest.
   12. Riigihanke menetluse ja hilisem lepingu täitmise keel on eesti keel.
   13. Hankijal on õigus igal ajal enne raamlepingu sõlmimist tagasi lükata kõik pakkumused, kui hankijale on teatavaks saanud uued asjaolud, mis välistavad või muudavad hankijale ebaotstarbekaks riigihanke jätkamise käesolevatel tingimustel (sh olukord, kus pakkumuse esitab ainult üks pakkuja ja ei teki piisavat konkurentsi, muudatused riigihangete seaduses või teistes õigusaktides) või raamlepingu sõlmimine etteantud tingimustel ei vastaks enam hankija varasematele vajadustele või ootustele või kui langeb ära vajadus asja ostmise või teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest.
   14. Raamlepingu tingimused on esitatud RHAD dokumendis Lisa 2 Raamlepingu projekt ning lepingu eseme kirjeldus on esitatud RHAD dokumendis Lisa 1 Tehniline kirjeldus.
2. **Nõuded pakkujale, pakkuja kõrvaldamine ja kvalifitseerimine**

Riigihankest kõrvaldamise alused ning nõuded pakkuja sobivusele on sätestatud RHAD dokumendis “Kõrvaldamise alused ja kvalifitseerimistingimused”.

1. **Nõuded pakkumusele, pakkumuste vastavuse kontrollimine**

Nõuded pakkumusele on sätestatud RHAD dokumendis “Vastavustingimused”.

1. **Pakkumuste tagasilükkamine**
   1. Lisaks mujal RHADs nimetatule on hankijal õigus lükata tagasi kõik pakkumused igal ajal enne lepingu sõlmimist:
      1. kui hankes laekub erinevatelt pakkujatelt kokku vähem kui 3 pakkumust ning seeläbi ei ole tagatud hanke raames konkurentsi efektiivne ärakasutamine RHS § 3 punkti 3 mõistes;
      2. kui on aset leidnud sündmus, mida saab pidada vääramatuks jõuks. Vääramatu jõud on asjaolu, mida hankija ei saa mõjutada ja mille puhul ei saa mõistlikkuse põhimõttest lähtuvalt hankijalt eeldada, et ta riigihanke ajal selle asjaoluga arvestaks või seda väldiks või takistava asjaolu või selle tagajärje ületaks.
2. **Pakkumuste hindamine ja edukaks tunnistamine**

Hindamiskriteeriumid, hinnatavad näitajad ja hindamismetoodika on kirjeldatud RHAD dokumendis „Hindamiskriteeriumid ja hinnatavad näitajad“.

1. **Raamlepingu sõlmimine**
   1. Hankija sõlmib raamlepingu edukaks tunnistatud pakkujaga. Raamlepingu projekt on toodud RHAD-s Lisa 2 Raamlepingu projekt ning see on pakkujale siduv.
   2. Kui edukaks tunnistatud pakkuja võtab oma pakkumuse enne raamlepingu sõlmimist tagasi või ei allkirjasta hankelepingut 5 tööpäeva jooksul, on hankijal õigus lähtuda RHS §-st 119, sh RHS § 119 lõikest 3.
2. **Muud sätted**
   1. Hankija jätab endale õiguse tunnistada riigihange kehtetuks põhjendatud vajaduse korral hankija omal algatusel.
   2. Iga viidet, mida hankija teeb riigihanke alusdokumentides mõnele RHS-i § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms) kui pakkumuse tehnilisele kirjeldusele vastavuse kriteeriumile, tuleb lugeda selliselt, et see on täiendatud märkega „või sellega samaväärne“. Iga viidet, mida hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“. Samaväärsus tähendab täpselt samu kasutusomadusi ja funktsionaalsusi.
3. **Hanke alusdokumendid ja nende lisad**

Hanke alusdokumendid koosnevad käesolevast hanke alusdokumentide põhitekstist ning järgmistest lisadest, samuti võimalikest muudatustest hanketingimustes, mille hankija teeb ja avalikustab RHSi kohaselt hankemenetluse ajal:

8.1. Lisa 1 Hanke tehniline kirjeldus ja selle lisad:

8.1.1. Lisa 1.1 RMK arengukava

(elektrooniline: <https://media.rmk.ee/files/RMK_arengukava_2024-2028.pdf>)

8.1.2. Lisa 1.2 RMK tegevust tutvustav video ja tegevusvaldkonnad

(elektrooniline: <https://www.rmk.ee/organisatsioon/tegevusvaldkonnad>)

8.1.3. Lisa 1.3 RMK stiiliraamat

(elektrooniline: <https://www.rmk.ee/organisatsioon/pressiruum/firmastiil/firmastiilikasiraamat>)

8.1.4. Lisa 1.4 RMK aastaraamat 2023

(elektrooniline: <https://media.rmk.ee/files/RMK_aastaraamat_2023.pdf>)

8.1.5. Lisa 1.5 RMK sotsiaalmeediakontod

(elektrooniline: <https://www.facebook.com/riigimets>

elektrooniline: <https://www.instagram.com/riigimets/>)

8.1.6. Lisa 1.6 RMK kui organisatsiooni tutvustus

8.2. Lisa 2 Raamlepingu projekt

8.4. Lisa 3 Isikuandmete töötlemise nõuded volitatud töötlejale (raamlepingu lisa)

8.5. Lisa 4 eRHRis loodud hanke vastavustingimused, hindamiskriteeriumid ja -metoodika ning hankemenetlusest kõrvaldamise aluste puudumise kontrollimise tingimused ja kvalifitseerimistingimused.